სანტა-რიტა (პარაგვაი)
სანტა-რიტა (ესპ. Santa Rita) — ქალაქი და რაიონი პარაგვაიში, ალტო-პარანის დეპარტამენტში. მდებარეობს დედაქალაქ ასუნსიონიდან 340 კმ-ით აღმოსავლეთით და სამი ქვეყნის — ბრაზილიის, პარაგვაისა და არგენტინის საზღვრიდან 70 კმ-ის დაშორებით. დაარსებულია ბრაზილიელ იმიგრანტთა მიერ. აწარმოებს ყველაზე მეტ სოიას მთელს ქვეყანაში. 2008 წლის მონაცემებით, მოსახლეობა 27 235 ადამიანს შეადგენდა, საიდანაც 80% ბრაზილიელი იმიგრანტია, 18% პარაგვაელი, 1% აზიელი და 1% არგენტინელი. საშუალო წლიური ტემპერატურა 21 ° C-ია, მაქსიმალური 38 ° C, მინიმალური კი 0 ° C-მდე ეცემა.